Die SA Leer is saamgestel uit 'n Voltydse en 'n Deeltydse Mag. Die Voltydse Mag bestaan uit 'n betreklik klein kerngroep, te wete die Staande Mag wat aangevul word deur dienspligtiges wat hul aanvanklike diensplig ondergaan.
Die Deeltydse Mag, wat die grootste deel van die Leer se slaankrag uitmaak, bestaan uit die Burgermag en die Kommandomag.
Ten einde hierdie funksies te verrig, is die SA Leer in twee hoofkomponente verdeel, al 'n Konvensionele Mag en 'n Gebiedsmag.
Elke brigade is saamgestel uit een tenkregiment, twee gemeganiseerde infanteriebataljons, 'n pantserkarregiment, 'n artillerieregiment, 'n genieregiment, 'n veldwerk plaas en sein en onderhoudseenhede.
Soos sy naam en struktuur implisiet aandui, is hierdie mag daarop ingestel om konvensionele maar hoe mobiliteitsoperasies te voer. Dit geskied dikwels oor lang afstande en gebiede met swak padverbindings en 'n ontoereikende infrastruktuur.
Sy gemeganiseerde slaankrag le opgesluit in die taai Ratel infanteriegevegsvoertuig, die kragtige Olifant tenk, die beweeglike Rooikat pantserkar en die gesofistikeerde G-5 en G-6 artilleriestelsels. Hierdie wapenstelsels word gerugsteun deur 'n reeks buitengewoon taai logistieke voertuie.
Die Gebiedsmag is 'n samestelling van gebiedsgebonde eenhede al Kommando's, Burgermageenhede en 'n aantal opleidingseenhede wat operasioneel aangewend kan word. Bykans al hierdie eenhede word as ligte infanterie toegerus en opgelei vir aanwending in 'n teeninsurgensie rol. Dit sluit in die voorkoming van terroriste insypeling in die gebiede aan hul toevertrou en gebiedsbeskerming vir alle bevolkingsgroepe teen dade van terreur en sabotasie.
Twee kommandemente, al Verre Noord en Oos-Transvaal, wat vir die beskerming van die grootste gedeelte van die RSA se noord en oosgrense verantwoordelik is, word as operasionele subteaters geklassifiseer. Hulle is verant­woordelik vir die beskerming van hulle gebiede teen 'n moontlike konvensionele bedreiging van buite die landsgrense af. Vir die doel word elemente van die Konvensio­nele Mag onder bevel van die kommandemente geplaas. Daar bestaan ook 'n derde subteater, al die Westelike Subteater, wat verantwoordelik is vir alle operasies in en vanuit die westelike deel van die RSA.
Dit is dus ooglopend dat die daadwerklike uitvoering van die SA Leer se missies tans hoofsaaklik by die Gebiedsmag in die onderskeie kommandemente berus.
Na 'n opleidingstydperk van ses tot elf maande word hulle vir die oorblywende gedeelte van hul aanvanklike diensplig van twee jaar na operasionele en ander eenhede of hoofkwartiere uitgeplaas.
Kleurlingsoldate word in die meeste korpse van die Leer aangetref. Hulle het reeds in die Eerste Wereldoorlog gedien. Tans is daar twee Kleurlinginfanterie eenhede in die Kaapse Skiereiland waar vrywilligers vir minstens twee jaar dien. 'n Derde Kleurlinginfanterie eenheid, gestasioneer te Midlands naby Kimberley, sal in 1990 met opleiding begin. Na hul basiese opleiding word hulle hoof-saaklik in 'n teeninsurgensierol aangewend.
By 'n onderhoudseenheid wat naby Kaapstad gevestig is, word Kleurlinge vir die Krygsbehoeftedienskorps opgelei. Gekeurde lede word ook die geleentheid gebied om hulself as offisiere aan of die Infanterieskool of die Krygsbehoeftediensskool te bekwaam.
By 1 Spesiale Opleidingseenheid in Kimberley word vrywilligers oor 'n tydperk van ses maande opgelei in verskeie ambagte soos messelwerk, paneelklopwerk en motorherstelwerk.
Die Suid-Afrikaanse Artillerie het 'n lang en trotse tradisie. Sy hooffunksie is die lewering van langafstand-vuursteun aan pantser en infanterie vir die voile duur van operasies.
Die 127 mm meervoudige vuurpyllanseerder kan met sy 24 buise 'n vuurtempo van 60 vuurpyle per minuut oor 'n afstand van tot 22 000 meter handhaaf. Dit word hoofsaaklik gebruik om konsentrasies van vyandelike artillerie te neutraliseer en om gekonsentreerde vuur op die vyand se agtergebied af te bring. Die lanseerder, wat op 'n 2 ton vragmotor gemonteer is, is besonder mobiel en lig wat dit een van die beste stelsels in sy soort ter wereld maak.
Die Suid-Afrikaanse Pantserkorps se hoofslagtenk is die Olifant MK 1A met 'n 105 mm kanon as hoofbewapening. Die Olifant, wat uit die ou Centurion tenk ontwikkel, maar aansienlik verbeter is in terme van enjinkrag, vering, aandrywing en vuurleiding, is 'n gedugte gevegsvoertuig. Met 'n massa van 56 ton kan dit 'n padspoed van 45 kilometer per uur handhaaf.
Tot nou toe (1989) was die Eland pantserkar die standaard verkenningsvoertuig van die Leer ofskoon dit ook met welslae as 'n stormwapen en tenkjaer aan die oorlogsfront in Angola gebruik is. Die Eland-90, met sy 90 mm laeterugloopkanon word in 'n konvensionele rol as pant­serkar deur konvensionele pantserformasies aangewend, terwyl die Eland-60 met sy 60 mm agterlaaimortier ont­wikkel is vir verkenning en patrollering tydens teeninsurgensie-operasies. Afhangende van die tipe terrein, kan die Eland 'n padspoed van 90 kilometer per uur en 'n bestekafstand van tussen 240 en 450 kilometer, handhaaf.
Die Rooikat voertuig, wat onlangs bekendgestel is, sal na verwagting teen die einde van 1989 operasioneel in diens gestel word. Dit sal die Eland as die Leer se standaard gepantseerde verkenningsvoertuig vervang. Die Rooikat het 'n besondere lae profiel ondanks 'n massa van 27 ton en sy 76 mm-kanon beskik oor 'n hoe pantserbrekende trefkrag. Dit kan 'n padspoed van tot 120 kilometer per uur behaal en het 'n operasionele ryafstand van tot 1 000 kilometer. Sy hoe mobiliteit, vuurkrag en betroubaarheid maak van die Rooikat 'n gevegsvoertuig wat besonder geskik is vir Suider-Afrikaanse toestande.
Die beste operasionele en logistiese vaardighede is van min waarde as die ligging, samestelling en oogmerke van die vyand nie met spoed en noukeurigheid geidentifiseer kan word nie. Die verantwoordelikheid vir hierdie taak berus by die inligtingsoffisiere en klerke by al die hoof­kwartiere van die Leer. Hulle versamel, vergelyk en ontleed alle beskikbare informasie oor die vyand, die terrein en die plaaslike infrastruktuur en bevolking ten einde vir die bevelvoerder en sy operasiestaf'n bruikbare prentjie saam te stel.
Die militere polisie vervul die uiters belangrike funksies van 'n polisiemag in die Leer wat gedurende oorloe dik-wels buite die bereik van die burgerlike polisie optree. Hierbenewens is die militere polisie ook verantwoordelik vir verkeersbeheer na en van asook in die gevegsgebied.